Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 451/11/4402	Levice, 12.4.2012
EEČ : 2-31-33-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Levice
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:

ako poverený vedúci strediska zberných surovín dňa 02.04.2011 v Leviciach v zberných surovinách na Nádražnom rade vypísal fiktívne výdavkové pokladničné bloky o odovzdaní kovového šrotu následkom čoho mu bola vyplatená suma vo výške 295,-€, čím uvedeným konaním spôsobil škodu spoločnosti ŽP EKO QELET a.s, Československej armády 1094, XXXXX škodu vo výške 295,-€.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Policajt Okresného riaditeľstva PZ, Odboru poriadkovej polície, Obvodného oddelenia PZ v Leviciach, uznesením sp. zn. ČVS: ORP-1094/LV-LV-2011 zo dňa 29.07.2011 podľa       § 199 odsek 1 Trestného poriadku začal trestné stíhanie a následne uznesením sp. zn. ČVS: ORP-1094/LV-LV-2011 zo dňa 16.08.2011 podľa § 206 odsek 1 Trestného poriadku vzniesol obvinenie XXXXX pre prečin podvodu podľa § 221 odsek 1 Trestného zákona, ktorého sa mal dopustiť spôsobom uvedeným vo výrokovej časti tohto uznesenia. 
Počas vyšetrovania bol k veci vypočutý obvinený XXXXX, poškodený XXXXX,  svedkovia XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, zabezpečená bola pracovná zmluva zo dňa 22.09.2010 a iný písomný materiál.
Takto vykonaným dokazovaním bolo jednoznačne zistené a preukázané, že obvinený XXXXX ako poverený vedúci strediska zberných surovín dňa 02.04.2011 v Leviciach v zberných surovinách na Nádražnom rade vypísal fiktívne výdavkové pokladničné bloky o odovzdaní kovového šrotu následkom čoho mu bola vyplatená suma vo výške 295,-€, čím uvedeným konaním spôsobil škodu spoločnosti ŽP EKO QELET a.s, Československej armády 1094, XXXXX škodu vo výške 295,-€.
Z vykonaného dokazovania je teda zrejmé, že obvinený sa dopustil konania v úmysle obohatiť seba na škodu cudzieho majetku tým, že iného uviedol do omylu.
Obvinený vo svojom výsluchu spáchanie skutku kladeného mu za vinu v plnom rozsahu doznal a výslovne súhlasil s možnosťou podmienečného zastavenia trestného stíhania. Škodu spôsobenú spoločnosti ŽP EKO QELET a.s, Československej armády 1094, XXXXX vo výške 295,- € uhradil vkladom na účet poškodenej spoločnosti v ČSOB, a.s Bratislava, pobočka Levice dňa 13.09.2011 vo výške 271,-€ a dňa 06.03.2012 vo výške 24,-€ na ten istý účet v spoločnosti ČSOB, a.s., Bratislava, pobočka Levice.
Z odpisu z registra trestov obvineného vyplýva, že obvinený nebol doposiaľ súdne trestaný 
Zo správy Mestského úradu v Želiezovciach vyplýva, že obvinený v komisií na ochranu verejného poriadku prejednávaný nebol.  Z miesta trvalého bydliska bližšie hodnotený nie je.
Za prečin podvodu podľa § 221 odsek 1 Trestného zákona je možné uložiť páchateľovi trest odňatia slobody až na dva roky. 
Nakoľko obvinený vyhlásil, že spáchal skutok, pre ktorý je stíhaný a nie sú dôvodné pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil poškodenému spôsobenú škodu, je vzhľadom na osobu obvineného s prihliadnutím na doterajší život a na okolnosti prípadu, možno rozhodnutie o podmienečnom zastavení trestného stíhania považovať za dostatočné, pričom obvinený s takýmto postupom súhlasil a horná hranica trestnej sadzby pre prečin za ktorý je stíhaný neprevyšuje 5 rokov. 
Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
S poukazom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.
Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
           Podľa  § 217 odsek 1 Trestného poriadku „ ak obvinený v priebehu  skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie „ .
        Nakoľko obvinený počas prípravného konania škodu spôsobenú poškodenému vyšetrovanou trestnou činnosťou v plnom rozsahu uhradil, nebolo potrebné o nej rozhodnúť. 
S poukazom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor